У ГДУ імя Ф.Скарыны працавала секцыя “Беларуска-ўкраінскае супрацоўніцтва ў адукацыйнай сферы і маладзёжнай палітыцы”. Пра развіццё ўзаемадзеяння і рэгіянальнага супрацоўніцтва ў галіне прафесійнай адукацыі паведаміў удзельнікам секцыі рэктар Рэспубліканскага інстытута прафесійнай адукацыі Валерый Галубоўскі. Гэтую тэму працягнула і прарэктар па навукова-метадычным забеспячэнні і выхаваўчай рабоце Рэспубліканскага інстытута прафесійнай адукацыі Аксана Папова, якая паведаміла пра навукова-метадычныя асновы стварэння сістэмы выхавання і развіцця асобы ва ўмовах прафесійнай адукацыі.